ไฟแนนซ์ทูเดย์
โดย...ช.ชดา
25 เม.ย. 2559

โดย...ช.ชดา
...ไม่เกิน 1 เดือน จะได้เห็นกฎหมายภาษีฉบับประวัติศาสตร์อีก 1 ฉบับ คือ พ.ร.บ.ภาษีที่ดินและสิ่งปลูกสร้าง ที่ อภิศักดิ์ ตันติวรวงศ์ รมว.คลัง จะนำเสนอให้ ครม.พิจารณา จับตาดูว่าถ้าภาษีฉบับนี้ผ่าน ครม.ไปแล้ว แต่จะไปถูกสกัดจากสภานิติบัญญัติแห่งชาติ (สนช.) แก้นั่น แก้นี่ เหมือนภาษีมรดก ที่โดนแก้จนเหลือเค้าโครงเดิมจิ๊ดเดียว จนไม่รู้ว่าจะออกกฎหมายไปเพื่ออะไร
...เมื่อเร็วๆ นี้ แหล่งข่าวกระซิบ ช.ชดา ว่า ครอบครัวของผู้บริหารธนาคารกรุงไทย ที่ถูกศาลฎีกาตัดสินจำคุกคดีร่วมกันอนุมัติสินเชื่อวงเงินรีไฟแนนซ์ 8,000 ล้านบาท ให้กับบริษัทเอกชนรายหนึ่งไม่ชอบด้วยกฎหมาย ซึ่งโดนจำคุกกันไประยะหนึ่งแล้วทั้งหมดกว่า 10 คน ได้ถวายฎีกาขอพระราชทานอภัยโทษ
คดีนี้เป็นเรื่องสะเทือนใจพนักงานรัฐวิสาหกิจทั้งหลาย และเป็นคดีตัวอย่างที่นักการเมืองที่มาแล้วก็ไป รุมทึ้งสมบัติชาติแต่ทิ้งความซวยไว้ให้เจ้าหน้าที่รัฐ
หลังจากปฏิรูปรัฐวิสาหกิจแล้ว หวังใจว่าจะไม่เห็นกรณีเช่นนี้เกิดขึ้นมาอีกในอนาคต